མས་པར་
336

ནམ་མཁའ་མཛོད་ཀྱི་ཁྲིད་གདམས་སྐོར།
བྱེད་པ་ནམ་མཁའི་ཐོག་མདའ་ལས་ཀྱང་དྲག་རྩུབས་དང་སྟོབས་ཆེ་བ་སྟོང་གསུམ་
མེ་ཡིས་འགེང་པ་རི་རབ་ཟུར་དུ་འཕེན་པ། རྒྱ་མཚོ་ཧུབ་ཀྱིས་འདེབས་པ་སོགས་
ཐུན་མོང་གི་གྲུབ་རྟགས་སྟོང་དང་ལྡན་ཞིང་། མཆོག་ཡི་དམ་གྱི་ལྷ་དང་གཉིས་སུ་
མེད་པའི་བླ་མ་སྟེ། གྲུབ་ཐོབ་ཡིན་ནོ་ཅོག་ལས་འཕགས་པ་རི་ཕྲན་དབུས་ན་ལྷུན་
པོ་ལྟ་བུ་སྟེ། སེམས་ཅན་ཁྱོད་་ཀྱིས་བླ་མ་འདིའི་མཚན་ཉིད་ག་ལ་ཤེས་ཏེ། མི་ཤེས་
ཤེས་འདོགས་བྱེད་པ་ཁྱོད་གཡུང་དྲུང་བོན་གྱི་བསྟན་པའི་བདུད་དུ་གོང་དུ་ལུང་
བསྟན་མེད་དམ། ཡང་ན་རེ་རྡོ་རྗེ་གླིང་པའི་མིང་ལྡན་ཆོས་ཅན། གསང་སྔགས་
རིགས་ལྔའི་རིག་འཛིན་གཏེར་སྟོན་གླིང་པ་ལྔ་ཡི་ཡ་གྱལ་མི་རུང་བར་ཐལ། བོན་
ལ་གསང་སྔགས་ཀྱི་སྐུ་མཆོག་ཡོད་པར་འདོད་པའི་ཕྱིར། རྟགས་ཁས་ཁྱབ་པ་ཡོད་
དེ། རྡོ་རྗེ་འཆང་གི་རྒྱུད་ལས། གསང་སྔགས་བོན་དུ་གྱེར་བར་བྱེད། ཅེས་བོན་
ལ་གསང་སྔགས་མི་སྲིད་པར་དངོས་སུ་གསུངས་པས་སོ། །ཞེས་ཟེར་བར་ལན་ནི།
གུ་རུ་པདྨའི་རྒྱལ་ཚབ་གཏེར་ཆེན་གླིང་པ་ལྔའི་ནང་ཚན་རྡོ་རྗེ་གླིང་པ་ཉིད་གཏེར་
སྟོན་གྱི་གྲལ་ནས་ཕྱིར་ཕྱུང་བར་རློམ་པ་ནི། རྒྱལ་པོའི་ར་བ་ན་སྤྲང་རྒན་གྱི་བརྟུལ་
ཞུགས་ཀྱིས་རྒྱལ་པོ་གསེར་ཁྲི་ཐོག་ནས་ཕབ་སྟེ་ཕོ་བྲང་གི་ཕྱིར་རོལ་ཏུ་བསྐྲད་པར་
རློམ་པ་དང་མཚུངས་ཏེ། དེ་སྔར་ཆོས་ལ་མཁས་དང་གྲུབ་པ་གཉིས་ལྡན་གྱི་སྐྱེས་
བུ་དམ་པ་རྒྱུ་སྐར་གྱི་ཕྲེང་བ་ལྟ་བུ་བྱོན་པ་རྣམས་ལས་གཏེར་སྟོན་འདི་ཉིད་ཚད་
མར་འཛིན་པ་མ་གཏོགས་ཁྱོད་འདྲའི་ལོག་ལྟ་ཅན་མ་བྱུང་བས་མ་ཧཱ་གུ་རུ་འཁོར་
དང་བཅས་པ་ངན་སྨྲས་ཀྱིས་སྨྲ་ཕབ་པ་མ་ཡིན་ནམ། གསང་སྔགས་བོན་དུ་གྱེར་
བ་ཟེར་བ་དེ། གསང་སྔགས་གྲོང་སྔགས་སུ་གྱེར་བ་ལ་གསུངས་པ་སྟེ་གོང་དུ་ལན་
གོ་བར་བཤད་ཟིན་ཏོ། །
ཡང་དེའི་འོག་ཏུ་ཆོམ་བོན་རྐུན་བོན་རྡོལ་བོན་སོགས་ཆལ་ཆོལ་གྱི་གཏམ།
337

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མཁས་པས་ཐུགས་ཁྲེལ་གནང་བའི་རྒྱུ་འགའ་ཞིག་བྲིས་འདུག་ཀྱང་གོང་དུ་ས་བཅད་
གསུམ་པའི་ནང་དུ་རང་ལུགས་བཀོད་པས་རྫུན་རིས་ཀྱི་ཁང་བུ་རང་རྡིབ་ཏུ་སོང་
ངོ་། །ཡང་ཁོ་ན་རེ་ཆོས་མ་ཡིན་པ་ཆོས་ནང་རྒྱུ་བའི་ཆོམ་པོ་བཀྱེ་སྟེ་ཆོས་ཆོས་མིན་
གྱི་མཐའ་རུ་སྐྱུར་བ་ཞེས་ཟེར་བར་ལན། ཐང་ཡིག་ལས། བཻ་རོ་ཙ་ནས་བོན་ཆོས་
འདྲེས་མར་བསྒྱུར༎ ཞེས་དང་། རྡོ་གླིང་གིས་གཏེར་བྱུང་དྲན་པ་ཡབ་སྲས་དྲིལ་
སྒྲུབ་ལས། བདག་འདྲ་བཻ་རོ་ཙ་ན་ཡིས།། བོན་ཆོས་གཉིས་ཀྱིས་བཅུད་བསྡུས་ནས།།
ཞེས་གསུངས་ཕྱིར་ནང་པ་སངས་རྒྱས་པའི་བསྟན་པའི་ནང་ཚན་ཡང་དག་པའི་
བོན་ཆོས་ཀྱི་སྡེ་ཚན་བསྒྲིགས་པ་ཚོས་དང་ཆོས་མིན་བསྲེ་བ་ཅི་ལྟར་འགྱུར་ཏེ། གཞི་
རུང་བ་མ་ཡིན་པས་སྨད་ཅིང་བར་དུ་ཆོས་ལོག་བྱུང་བའི་དབང་གིས་འཕགས་པ་
དབྱིག་གཉན་གྱིས། ཡང་དག་བསྡུས་པའི་གཞི་ཉམས་ཕྱིར།། མཐའ་དག་མིན་པར་
རྟོགས་པ་ཡིན།། ཞེས་གསུངས་པ་ལྟ་བུ་ནི་མ་ཡིན་ནོ། །དེ་ལྟ་བུའི་བརྒྱ་པའི་སྟོན་
གཙོ་རྫོགས་པའི་སངས་རྒྱས་ཀྱི་བཀའ་སྡེ་སྣོད་དེའི་བརྒྱུད་འཛིན་དང་བཅས་པ་
ལ་སྐུར་འདེབས་ཚིག་རྩུབ་ལོག་ལྟའི་ངན་སྨྲ་སྣ་ཚོགས་བྱས་ནས་ད་དུང་ངོ་ཚ་བ་
དང་ཁོང་ཁྲེལ་མི་ཤེས་པས་མུ་སྟེགས་ཅན་ལའང་སྨད་མི་བྱ་ཟེར་བའི་ཁ་ཕོད་ཆེ་
བ་ཁྱོད་ཀྱིས་བསྲུང་བྱ་སྡོམ་གསུམ་གྱི་སོ་ཐར་གྱི་རྫུན་སྡོམ་སོགས་དང་། བྱང་སྡོམ་
གྱི་རྩ་ལྟུང་བཅུ་བཞི་པའི་ནང་ནས། ཕྲག་དོག་དབང་གིས་བདག་བསྟོད་གཞན་
སྨོད་དང། ཞེས་དང་། ཐོགས་མེད་ལུགས་ཀྱི་ནག་ཆོས་བཞིའི་དམ་པར་སྐུར་
འདེབས། ཞེས་དང་། རྩ་ལྟུང་བཞིའི་བདག་བསྟོད་གཞན་སྨད་དང་། ཞེས་དང་།
སྔགས་སྡོམ་གྱི་རྩ་ལྟུང་བཅུ་བཞིའི་ནང་། ལམ་འཆོལ་མུ་སྟེགས་ལམ་ཞུགས་ཉན་
རང་དང་། ལམ་ཆེན་ཐེག་ཆེན་གྲུབ་མཐའ་སྨོད་པ་དྲུག །ཅེས་སོགས་གསུངས་
མེད་དམ། དེས་ན་རང་གཞན་གཉིས་ཀའི་ཆོས་སྒོར་དགག་བྱ་ལས་དང་ཉོན་
338

ནམ་མཁའ་མཛོད་ཀྱི་ཁྲིད་གདམས་སྐོར།
མོངས་པ་ཡིན་པར་བཤད་ན། ཁྱོད་ཀྱིས་དེ་ཉིད་འགོག་བྱེད་ལམ་བདེན་ཡང་དག་
གི་བོན་དགག་ན་དགག་བྱ་ནོར་བ་མ་ཡིན་ནམ། དེའི་ཕྱིར་ན་བོན་ཆོས་ཀྱི་བཤེས་
གཉེན་དམ་པ་རྣམས་ཆོས་བོན་གཉིས་ཀ་ཡང་དག་པ་ལ་ཆགས་སྡང་གི་རྩོད་པ་བྱ་
མི་རིགས་ཏེ། སྡིག་པ་སྒོས་ཁུར་ཡིན་པའི་ཕྱིར་རོ། །བོན་ལུགས་ཀྱི་གཏེར་བྱུང་སྲིད་
པ་རྒྱུད་ཀྱི་ཁ་བྱང་བྱ་བ་ལས། ཡང་རྗེ་རྒྱལ་པོའི་ཞལ་ནས། བོན་ཆོས་གཉིས་ཀས་
ཆགས་སྡང་མ་བྱེད་གཉིས་ཀ་བདེན་ལ་བཟང་འདུག །ང་ཡི་སྐུ་སྲུང་ལའང་གཉིས་
ཀ་དགོས། འབང་སྲོག་སྐྱོབ་ཐར་པར་འདྲེན་པ་ལའང་གཉིས་ཀ་དགོས། བན་
བོན་གཉེན་པ་འདྲ་བས་ད་ཕྱིན་ཆད་བན་བོན་གཉེན་སྲིད་བྱེད་དགོས་གསུངས།
དེར་རྗེ་རྒྱལ་པོའི་བཀའ་བྱུང་བ་དང་། དེའི་སོང་གི་ཉི་མ་གདུགས་ཀྱི་སྔ་དྲོ་ལ།
སྟོང་རྒྱུང་མཐུ་ཆེན་ལ་སོགས་བོན་པོ་རྣམས་དང་། པདྨ་འབྱུང་གནས་ལ་སོགས་
བན་དེ་རྣམས་དང་། ཁྲི་སྲོང་ལྡེ་བཙན་ལ་སོགས་རྒྱལ་བློན་རྣམས་འཚོགས་ནས།
ཡུལ་ཟུར་ཕུག་རྒྱང་ལུང་བྱ་བ་རུ་འདུས་ཏེ། སྐུ་གདུང་གསུང་རབ་རྣམས་དཔང་
དུ་བཙུགས་ནས། བན་བོན་གཉིས་ཆགས་སྡང་མི་བྱེད་པའི་མནའ་བྱས་ཏེ། གནམ་
འགྱུར་གྱི་བར་དུ་གནམ་ལ་ཉི་ཟླ་ཕྲུག་གཅིག་ལྟར་ས་ལ་བན་བོན་སྡེ་གཅིག་བྱས་
ནས་ཆགས་སྡང་སྒྲོ་སྐུར་སྤོང་བ་དང་། བན་བོན་ནང་འཁྲུགས་མི་བྱེད་པ་དང་།
ཕྲག་དོག་གི་རྩོད་པ་མི་བྱེད་པའི་ཆད་བྱས་ཏེ། མཐོ་བདེ་ཆེན་སྐུ་གསུམ་མན་ཆད་
ནས། དམའ་དམྱལ་བའི་རྨང་གཞི་ཡན་ཆད་ཀྱི་ཡེ་ཤེས་ཀྱི་ལྷ་དང་འཇིག་རྟེན་གྱི་
ལྷ་སྲིན་སྡེ་བརྒྱད་དཔང་པོར་བཞག་ནས་ཆད་ཐོ་བྱས་སོ། །ཞེས་གསུངས་པ་ཐུགས་
ལ་གཅེས་པར་བཟུང་ནས་ཕྱོགས་མེད་ལ་དག་སྣང་འབྱོངས་པ་བློ་གྲོས་མཐའ་ཡས་
པའི་སྡེ་ལྟ་བུ་མཛད་པར་ཞུ་ཞུ། །སླར་ཡང་སྨྲས་པ།
339

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གྲངས་མེད་བསྐལ་པར་ཚོགས་གཉིས་སྟོབས་རྒྱས་པས།།
ཡོན་ཏན་བརྒྱ་ཕྲག་གསུམ་དང་དགུ་བཅུ་བརྒྱད།།
མ་ལུས་རྫོགས་པའི་སངས་རྒྱས་དམུ་རྒྱལ་སྲས།།
གདུལ་དཀའ་འདུལ་ལ་རྨད་བྱུང་ ཕྱོགས་བཅུའི་མཆན། རྒྱལ་བས་བསྔགས།།
འཛམ་གླིང་སོག་ཀའི་ཞིང་མཆོག་འོལ་གླིང་དུ།།
མངོན་བྱོན་མི་ལོ་བརྒྱད་སྟོང་བརྒྱ་ཕྲག་གཉིས།།
བཞུགས་ནས་བཀའ་འཁོར་གསུམ་བསྐོར་མི་མཇེད་འགྲོ།།
ལས་དག་ཞིང་རྡུལ་ཙམ་ཞིག་ཐར་པར་བཀོད།
རྒྱལ་བ་ཉིད་ལས་མི་གཉིས་ཤཱཀྱའི་ཏོག།
རྣམ་འདྲེན་གང་གི་དོ་མེད་གང་དེའི་བཀའ།།
དམ་ཆོས་འོད་བརྒྱས་ཕྱོགས་འགེངས་སྐལ་བཟང་ཡང་།།
ཆགས་སྡང་རྩོད་པའི་སྤྲིན་ནག་གཡོ་བས་བསྒྲིབས།
གྲུབ་མཐའི་ཕྱོགས་འཛིན་མུ་སྟེགས་བདག་འཛིན་གཉིས།།
བཅིངས་ལ་ཁྱད་མེད་གསེར་སྒྲོག་ལྕགས་སྒྲོག་འདྲ།
བདག་འཛིན་རགས་པས་བདག་མེད་རྟོགས་དཀའི་གནས།།
རིས་བྲལ་མཉམ་ཉིད་དོན་རྟོགས་བྱང་ཆུབ་ལམ།།
བོན་ཆོས་རྒྱལ་བསྟན་ཡིད་བཞིན་ནོར་བུ་ཉིད།།
340

ནམ་མཁའ་མཛོད་ཀྱི་ཁྲིད་གདམས་སྐོར།
གང་ལ་དད་བརྩོན་ལྡན་པས་རྒྱལ་མཚན་རྩེར།།
མཆོད་ཅིང་བཀུར་ལས་འདི་ཕྱིའི་དོན་འབྲས་གང་།།
བསླུ་མེད་འབྱུང་ལ་ལམ་འབྲས་ཁྱད་ཡོད་མིན།།
རང་ལ་ཆགས་སྡང་སྡིག་པས་མི་གོས་ཤིང༌༎
གཞན་དག་ལས་ཉོན་འགོག་ཅིང་དགེ་ཚོགས་འཕེལ།
ཐབས་མཁས་མཛད་པ་གནང་བ་དམ་པའི་ལུགས།།
སྙིགས་འགྲོའི་སྡིག་ལ་ཁ་སྣོན་དགོས་མི་འདུག།
དེ་ལྟར་ནའང་རང་རང་རྒྱལ་བསྟན་ཉིད།།
དྲི་མེད་སྐྱོང་ལ་ཁོ་བོས་ཐལ་མོ་སྦྱར།།
རང་གཞན་མི་འབྱེད་འཁོར་མཚོ་ལས་སྒྲོལ་བའི།།
ཐབས་ལ་བརྩོན་པ་བྱང་འཕགས་ལམ་མཆོག་ལགས།།
རང་གཞན་བྱང་ཆུབ་སྒྲུབ་པ་ལམ་ཀུན་ནས།།
མི་མཐུན་མེད་ཀྱང་རང་ཕྱོགས་བཟང་འདོད་ཀྱི།།
ཕྱོགས་ཞེན་གདམས་ངག་འདོམས་པས་གཞན་རྒྱུད་ལ།།
གྲུབ་མཐའི་ཕྱོགས་འཛིན་ས་བོན་བཙན་ཐེབས་ནས།།
དེ་འདྲས་ལྟ་སྒོམ་ཆོས་བཤད་གང་བྱེད་ཀྱང་།།
བདག་བསྟོད་གཞན་སྨོད་ཕྱོགས་འཛིན་མི་སྤངས་བར།།
341

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལྟ་བ་མཆོག་འཛིན་གྲུབ་མཐའ་བདག་འཛིན་གྱི༎
གཟུང་འཛིན་ཇེ་དམ་དགྲོལ་མེད་ལྕགས་མདུད་འདྲ།།
བན་བོན་ལམ་ལ་མྱུར་བུལ་ཟབ་མི་ཟབ།།
ཁྱད་པར་ཅུང་ཟད་མེད་པར་ཁོ་བོས་ཤེས།།
རྒྱལ་བསྟན་རྣམ་གཉིས་དགོངས་དོན་གཅིག་བཞིན་དུ།།
ཁྱད་འབྱེད་བློ་ཡི་ནང་དབྱེན་མཁྱེན་འཚལ་ལོ།།
དེང་ནས་ཚེ་རབས་ཀུན་ཏུ་བོན་ཆོས་ཀྱི།།
བསྟན་དང་བསྟན་འཛིན་དམ་པའི་རྗེས་འབྲངས་ནས།།
ཕྱོགས་མེད་རིས་མེད་དད་པས་རྒྱུད་བསྐུལ་ཏེ།།
བྱང་ཆུབ་བར་དུ་དེ་དག་མི་གཏོང་ཤོག།
སྙིང་ནས་རྒྱལ་བསྟན་སྨོད་པ་ཡིན་མིན་ཀྱང་།།
བོན་གྱི་གྲུབ་མཐའི་ཡིན་ཚུལ་བདེན་བཤད་ཀྱིས།།
བསྟན་གྲགས་ལན་འཇལ་ཤུགས་ལས་དེ་མཚུངས་ཚིག།
གང་སོང་བསྟན་མཆོག་གཉིས་ལ་མཐོལ་ལོ་བཤགས།
ཞེས་མདོ་་སྨད་ཀྱི་ཞིང་ནས་བོན་འཛིན་ཁུལ་པས་སྤྲེངས་པ་ཕྱོགས་མེད་ཀྱི་དད་པ་ཐོབ་པའི་རྐྱེན་དུ་འགྱུར་བར་གྱུར་
ཅིག ༈ ན་མོ་ཅི་པར་རདྣ་གུ་དུན་ཧྲུན། གཤེན་བསྟན་ས་སྲུང་སྟེང་ན་ལེགས་འགྱིངས་
ཤིང་།། ལུང་དང་རིགས་པ་རྡོ་རྗེའི་མཚོན་ཐོགས་ཏེ༎ ཕས་རྒོལ་ལྷ་མིན་གཡུལ་ངོ་
བཟློག་ལ་བརྩོན།། རྣམ་འདྲེན་གྲགས་པའི་མུ་ཁྱུང་རྒྱལ་གྱུར་ཅིག ། ( ༡ )ཐོག་
342

ནམ་མཁའ་མཛོད་ཀྱི་ཁྲིད་གདམས་སྐོར།
མར་དགེ་བ་སེམས་བསྐྱེད་རྩ་བ་བརྟན།། བར་དུ་དགེ་བ་ཚོགས་གཉིས་ཆར་གྱིས་
བསྲིངས།། ཐ་མར་དགེ་བ་བྱང་ཆུབ་རྩལ་རྫོགས་པས།། སྲིད་པའི་གདུང་འཕྲོག་
ཀུན་མཁྱེན་དམུ་རྒྱལ་སྲས།། (༢) གང་ཐུགས་ཀཻ་ལ་ཤ་རི་བརྩེ་བའི་ཉིས།། དྲོས་
ལས་རིམ་དགུ་ཐེག་པའི་ཆུ་བོའི་རྒྱུན།། གདུལ་བྱའི་ཁམས་སུ་ལེགས་འབབ་བཤད་
སྒྲུབ་ཀྱི། རླབས་ཕྲེང་གཡོ་བས་མཛེས་དེ་གཡུང་དྲུང་བོན།། (༣) ད་ལྟའི་དུས་
ན་ཡོངས་རྫོགས་བསྟན་པའི་སྲོག །འཛིན་ལ་བསྙེངས་པ་མེད་པའི་ཕྲིན་ལས་ཅན།།
དགེ་ལེགས་བཀྲ་ཤིས་བྱེ་བས་ཡོངས་བཟུང་བའི།། གྲགས་སྙན་རྒྱལ་མཚན་སྲིད་
རྩེར་བསྒྲེངས་དེ་ལགས༎ (༤) སྲིད་པའི་མཚོ་ལས་བསྒྲལ་ནས་གཏན་བདེའི་
གྲོང་།། ཐ་དད་གདུལ་བྱའི་འགྲོ་རྣམས་དྲང་བའི་ཕྱིར། མོས་པའི་བློ་དང་འཚམས་
པར་བོན་གྱི་སྒོ །འཁྲུལ་མེད་ཤེས་རབ་གསུམ་གྱིས་ཅི་དགར་འདོམས།། (༥)ཟབ་
རྒྱས་གཤེན་བསྟན་རྒྱ་མཚོ་འཁྱིལ་བའི་འཇིང་།། སྐལ་དམན་འཕར་འགྲོའི་སྤྱོད་
ཡུལ་མ་ལགས་ཀྱང་།། གཟུར་གནས་བློ་དང་ལྡན་པའི་སྐྱེས་བུ་རྣམས།། བསྟོད་
དབྱངས་མགྲིན་རྔ་སྒྲོགས་བཞིན་འཇུག་པར་བྱེད།། (༦) གྲུབ་མཐའ་ཡང་དག་
ལྟར་སྣང་ཕྱེད་དགོས་ཀྱང་།། འགའ་ཞིག་ཆགས་དང་སྡང་བའི་དབང་དུ་གྱུར།།
ཕལ་ཆེར་རང་འདོད་གཙང་ཞེན་ཕྱོགས་སུ་ལྷུང་།༎ དེ་དག་དཔྱོད་ལྡན་མཁས་པའི་
ལུགས་མ་ཡིན (༧) ཕྱོགས་ལྷུང་ཀུན་སྤངས་གཟུར་གནས་བློ་གྲོས་ཀྱིས། མཆོག་
དམན་ཁྱད་པར་བཙལ་ཏེ་ལེགས་དཔྱད་ན།། གཤེན་བསྟན་དྲི་མ་མེད་པའི་རིང་
ལུགས་ལ། ངེས་པ་ཐོབ་པའི་ཡིད་ཆེས་རྙེད་པར་འགྱུར༎(༨)དེས་ན་འདིར་
སྣང་བྱ་བཞག་ཆུང་ངུར་ཡང་།། མནོ་བསམ་བརྒྱ་ཕྲག་བཏང་བས་འཇུག་བྱེད་ན།།
གཏན་དུ་འཚེངས་དང་ཕུང་ཚབས་ཆེ་བ་ཡི། བླང་དོར་ལ་དཔྱོད་མཁས་པའི་སྲོལ་
ཡིན་མོད།། ( ༩)ཕྱོགས་ལྷུང་རི་བོའི་མཐའ་རུ་ཉལ་ཉལ་བའི།། བློ་ཆུང་རི་བོང་སྐུར་
343

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
འདེབས་ཅལ་གྱི་སྒྲས།། སྐལ་དམན་རི་དྭགས་ཕལ་ཆེར་བསླུས་པའི་གཏམ། མཁས་
རྣམས་སྐྱོ་བའི་གནས་སུ་གླེང་བ་ན།།(༡༠) གང་ཐུགས་སྙིང་རྗེས་ཉེར་དྲངས་
བདེན་པའི་གསུང་།། ལོག་ལམ་འཁྱོགས་པོ་བསྲངས་བའི་དྲང་པོའི་ཐིག །གཟུར་
གནས་དོན་དུ་དེང་འདིར་འདེབས་ལགས་ན། འཁྱོགས་པོའི་ཡིད་ལ་གཟན་ཡང་
བྱ་ཐབས་བྲལ།(༡༡)དེ་ཕྱིར་རང་བཞིན་གསལ་བའི་མེ་ལོང་དང་།། ཕྱོགས་
ཞེན་འཆིང་ཐག་གཅོད་པའི་རལ་གྲི་ཆེ།། བློ་དམན་ངན་འགྲོའི་གནས་ནས་དབུགས་
དབྱུང་ཕྱིར༎ རྣམ་དཔྱོད་ཐུགས་མཛོད་ཀློང་ནས་འདིར་ཕྱུང་ངོ་།། ( ༡༢ ) དེ་ཚེ་
འགྲོ་ལ་སྨན་པའི་ཐུགས་བསྐྱེད་ཀྱི།། མཐིང་མདངས་ཟླ་བའི་མ་མ་ལས་འོང་པའི༎
བོན་སྦྱིན་འོད་སྣང་ཕྱོགས་བརྒྱཪ་འགྱེད་པའི་ཕྱིར།། སྤར་གྱི་ཉིན་བྱེད་འདི་ཡང་
ལེགས་པར་བསྐྲུན།( ༡༣)དེ་ཡི་དགེ་བས་གཤེན་བསྟན་ལམ་བཟང་སྲོལ། ཐར་
འདོད་རྣམས་ཀྱི་འཇུག་ངོགས་མཆོག་ཉིད་དུ།། ཤེས་ནས་ཐོབ་པའི་དད་པ་བརྟན་
པོ་ཡིས།། ལོག་པའི་ཕྱོགས་ལས་འགྲོ་རྣམས་ལྡོག་གྱུར་ཅིག ། ( ༡༤)ཚུལ་བཞིན་
བཤད་པས་རྒྱལ་བསྟན་སྲོལ་བཟང་ཚུགས།། ཡང་དག་སྒྲུབ་པས་སྲིད་པའི་རྩ་བ་
ཆོམས།། གཤེན་བསྟན་འཛིན་པས་ས་ཆེན་ཡོངས་གང་སྟེ།། སྲིད་པ་གསུམ་འདི་
རྟག་ཏུ་ཤིས་གྱུར་ཅིག ། ( ༡༥)ཅེས་པའང་རང་ལུགས་དྲང་པོར་བརྗོད་པས་ལོག་སྨྲ་ཤུགས་
ཀྱིས་གཞིལ་བའི་འབེལ་གཏམ་འདི་སྤར་དུ་སྒྲུབ་སྐབས་གྲུབ་དབང་དམ་པའི་ཞབས་རྡུལ་སྤྱི་བོར་ལེན་པའི་
སློབ་འབངས་གྱི་ན་པ་ཁོད་སྤུངས་ཀྱི་རུས་སུ་དལ་རྟེན་རྙེད་པའི་བཙུན་པ་ངག་དབང་བསྐལ་བཟང་རྒྱལ་
མཚན་ནམ་པྲ་ཛྙཱ་སང་གོས་སྦྱར་བའོ། །ཐ་ཚན་མུ་ཙུག་སྨར་རོ།།
344

ནམ་མཁའ་མཛོད་ཀྱི་ཁྲིད་གདམས་སྐོར།